Úradný vestník L 314 , 04/12/1996 S. 0001 - 0011



Nariadenie Rady (ES) č. 2315/96 z 25. novembra 1996, ktorým sa podľa článku 1 ods. 7 nariadenia (EHS) č. 3030/93 stanovuje zoznam textilných a odevných výrobkov, ktoré sa k 1. januáru 1998 zaradia do GATT 1994, a ktorým sa mení a dopĺňa príloha X k nariadeniu (EHS) č. 3030/93 a príloha II k nariadeniu (ES) č. 3285/94 RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, so zreteľom na článok 1 ods. 7 nariadenia Rady (EHS) č. 3030/93 z 12. októbra 1993 o spoločných pravidlách pre dovoz určitých textilných výrobkov z tretích štátov [1], so zreteľom na návrh Komisie, keďže Európske spoločenstvo uzavrelo Dohodu o založení Svetovej obchodnej organizácie (ďalej len "WTO") [2], ku ktorej je pripojená Dohoda o textile a odevoch (ďalej len "ATC"); keďže podľa článku 2 ods. 8 písm. a) a ods. 11 ATC je spoločenstvo povinné na jednej strane zaradiť k 1. januáru 1998 do všeobecných pravidiel a poriadku GATT výrobky, ktoré v roku 1990 tvorili aspoň 17 % celkového objemu dovozu všetkých textilných a odevných výrobkov, na ktoré sa vzťahuje ATC, do spoločenstva, a na druhej strane oznámiť Orgánu WTO na kontrolu obchodu s textilom zoznam takýchto výrobkov do 1. januára 1997; keďže Rada sa pri výbere výrobkov, ktoré majú byť zaradené, riadila množstvom faktorov, vrátane citlivosti výrobku pre výrobné odvetvia spoločenstva a jeho regionálne zložky, predovšetkým z hľadiska konkurencieschopnosti a situácie v oblasti zamestnanosti, efektívnosti množstevných obmedzení na daný výrobok, schopnosti výrobného odvetvia spoločenstva prispôsobiť sa zvýšenej konkurencii pri výrobkoch, ktoré v súčasnosti podliehajú množstevným obmedzeniam pre jednu alebo viaceré dodávateľské krajiny, záujmu podporovať prispôsobovanie priemyslu v prijateľnom tempe počas desaťročného prechodného obdobia, vplyvu na spotrebiteľov, vplyvu na tretie krajiny a príležitosti zjednodušiť dovozný režim spoločenstva pre textilné a odevné výrobky; keďže sa v tomto smere prihliadalo na požiadavky zainteresovaných strán, ktoré reagovali na výzvu Komisie na podanie takýchto požiadaviek zverejnenú v Úradnom vestníku Európskych spoločenstiev [3]; keďže zoznam výrobkov uvedený v prílohe X k nariadeniu (EHS) č. 3030/93 treba zmeniť a doplniť vyňatím výrobkov, ktoré sa zaradia k 1. januáru 1998; keďže zoznam textilných a odevných výrobkov, ktoré sa riadia všeobecnými pravidlami a poriadkom GATT, uvedený v prílohe II nariadenia Rady (ES) č. 3285/94 z 22. decembra 1994 o spoločných pravidlách pre dovozy a o zrušení nariadenia (ES) č. 518/94 [4], sa musí zmeniť a doplniť tak, aby k 1. januáru 1998 obsahoval výrobky, ktoré sa zaradia do všeobecných pravidiel GATT, PRIJALA TOTO NARIADENIE: Článok 1 1. Výrobky, ktoré sa k 1. januáru 1998 zaradia do všeobecných pravidiel GATT, sú uvedené v prílohe I tohto nariadenia. 2. Príloha X k nariadeniu (EHS) č. 3030/93 sa týmto k 1. januáru 1998 nahrádza znením uvedeným v prílohe II tohto nariadenia. 3. Príloha II nariadenia (ES) č. 3285/94 sa týmto k 1. januáru 1998 nahrádza znením uvedeným v prílohe III tohto nariadenia. Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 25. novembra 1996 Za Radu predseda D. Spring [1] Ú. v. ES L 275, 8.11.1993, s. 1. Nariadenie naposledy zmenené a doplnené nariadením Komisie (ES) č. 941/96 (Ú. v. ES L 128, 29.5.1996, s. 15) [2] Ú. v. ES L 336, 23.12.1994, s. 3 [3] Ú. v. ES C 81, 19.3.1996, s. 1 [4] Ú. v. ES L 349, 31.12.1994, s. 53. Nariadenie naposledy zmenené a doplnené nariadením (ES) č. 139/96 (Ú. v. ES L 21, 27.1.1996, s. 7) -------------------------------------------------- PRÍLOHA I Zoznam textilných a odevných výrobkov, ktoré sa zaradia do všeobecných pravidiel GATT 1994 (druhá etapa) Kategória | Opis tovaru | 19 | Vreckovky, iné ako pletené alebo háčkované | 41 | Priadza zo syntetického vlákna (nekonečná), neupravená na predaj v malom, iná ako netvarovaná jednoduchá priadza, nekrútená alebo krútená s počtom zákrutov nepresahujúcim 50 zákrutov na meter | 46 | Mykaná alebo česaná ovčia alebo jahňacia vlna alebo iná jemná zvieracia srsť | 58 | Koberce, predložky a koberčeky, ručne viazané, tiež dohotovené | 61 | Úzke tkaniny a stuhy (bolduk) s osnovou bez útka, spojené lepením, iné ako štítky a podobné výrobky kategórie 62 Elastické látky a lemovky (iné ako pletené alebo háčkované) vyrobené z textilných materiálov spojené gumovou niťou | 65 | Pletené alebo háčkované látky z vlny, bavlny alebo z chemických vlákien, iné ako výrobky kategórií 38 A a 63 | 67 | Pletené alebo háčkované odevné doplnky iné ako dojčenské; pletená alebo háčkovaná bielizeň každého druhu pre domácnosť; záclony (vrátane závesov) a interiérové rolety, závesové alebo posteľné drapérie a iné pletené alebo háčkované bytové textílie; pletené alebo háčkované prikrývky a plédy, iné ako pletené a háčkované výrobky tvoriace časti odevov alebo odevných doplnkov | 70 | Pančuchové nohavice a pančuchy zo syntetických vlákien, merajúce pre jednotlivú priadzu menej ako 67 decitexov (6,7 texov) Dámsky dlhý pletený tovar z chemických vlákien | 72 | Plavky z vlny, bavlny alebo chemických vlákien | 74 | Dámske alebo dievčenské kostýmy a komplety z vlny, bavlny alebo z chemických vlákien, okrem lyžiarskych kombinéz | 76 | Pánske alebo chlapčenské priemyselné alebo pracovné odevy, iné ako pletené alebo háčkované; Dámske alebo dievčenské zástery, pracovné plášte a iné priemyselné alebo pracovné odevy, iné ako pletené alebo háčkované | 77 | Lyžiarske kombinézy, iné ako pletené alebo háčkované | 84 | Šály, šatky, plédy, mantily, závoje a podobné výrobky z vlny, bavlny alebo chemických vlákien, iné ako pletené alebo háčkované | 86 | Korzety, šnurovačky, podväzkové pásy, traky, podväzky a podobné výrobky a ich časti, tiež pletené alebo háčkované | 87 | Rukavice, palčiaky a bezprstové rukavice, iné ako pletené alebo háčkované | 88 | Pančuchy, ponožky a podkolienky, iné ako pletené alebo háčkované; ostatné odevné doplnky, iné ako dojčenské, iné ako pletené alebo háčkované | 91 | Stany | 96 | Netkané látky a výrobky z takýchto látok, tiež impregnované, vrstvené, povlečené alebo laminované | 100 | Textílie impregnované, vrstvené, povlečené alebo laminované prípravkami z derivátov celulózy alebo iných umelohmotných materiálov | 110 | Tkané nafukovacie matrace | 111 | Kempingový tovar, tkaný, iný ako nafukovacie matrace a stany | 124 | Syntetické strižové vlákna | 126 | Umelé strižové vlákna | -------------------------------------------------- PRÍLOHA II " PRÍLOHA X Zoznam textilných a odevných výrobkov ešte nezaradených do všeobecných pravidiel GATT 1994 Kategória | Opis | SKUPINA I A 1 | Bavlnená priadza, neurčená na predaj v malom | 2 | Tkaniny z bavlny, iné ako gáza, slučkové tkaniny, vlasové tkaniny, ženilkové tkaniny, tyl a iné sieťové tkaniny | 3 | Tkaniny zo syntetických vlákien (striž alebo odpad) iné ako stuhy, vlasové tkaniny (vrátane slučkových tkanín) a ženilkové tkaniny | SKUPINA I B 4 | Košele, tričká, ľahké jemné pletené svetre, tričká s límcom alebo roláky a pulóvre (iné ako z vlny alebo jemnej srsti zvierat), tielka a podobné výrobky, pletené alebo háčkované | 5 | Svetre, pulóvre, vesty, vesty na zapínanie, pletené svetre na zapínanie, bundy s kapucňou a ľahké svetríky (iné ako saká a blejzre), anoraky, vetrovky, bundy a podobné výrobky, pletené alebo háčkované | 6 | Pánske alebo chlapčenské tkané lýtkové nohavice, krátke nohavice iné ako plavky a nohavice; dámske alebo dievčenské tkané nohavice z vlny, bavlny alebo z chemických vlákien; teplákové nohavice s podšívkou, iné ako kategórie 16 alebo 29, z bavlny alebo z chemických vlákien | 7 | Dámske alebo dievčenské blúzky, košele a košeľové blúzky, tiež pletené alebo háčkované, z vlny, bavlny alebo z chemických vlákien | 8 | Pánske alebo chlapčenské košele, iné ako pletené alebo háčkované, z vlny, bavlny alebo z chemických vlákien | SKUPINA II A 9 | Slučkové uterákoviny (froté) a podobné slučkové tkaniny z bavlny; toaletné a kuchynské prestieradlá, iné ako pletené alebo háčkované, zo slučkových uterákovín (froté) a slučkových tkanín z bavlny | 20 | Posteľná bielizeň, iná ako pletená alebo háčkovaná | 22 | Priadza zo striže alebo odpadu zo syntetických vlákien, neupravená na predaj v malom | 23 | Priadza zo striže alebo odpadu z umelých vlákien, neupravená na predaj v malom | 32 | Vlasové tkaniny a ženilkové tkaniny (iné ako slučkové uterákoviny (froté) alebo slučkové tkaniny z bavlny a stuhy) a všívané textílie z vlny, bavlny alebo z chemických textilných vlákien | 39 | Obrusy, toaletné a kuchynské prestieradlá, iné ako pletené alebo háčkované, iné ako zo slučkových uterákovín (froté) alebo podobných slučkových tkanín z bavlny | SKUPINA II B 12 | Pančuchové nohavice a pančuchy, nadkolienky, ponožky, členkové ponožky, podkolienky a podobné výrobky, pletené alebo háčkované, iné ako dojčenské, vrátane pančúch na kŕčové žily, iné ako výrobky kategórie 70 | 13 | Pánske alebo chlapčenské slipy a spodky, dámske alebo dievčenské nohavičky, pletené alebo háčkované, z vlny, bavlny alebo z chemických vlákien | 14 | Pánske a chlapčenské tkané zvrchníky, pršiplášte a iné kabáty, plášte a peleríny z vlny, bavlny alebo z chemických textilných vlákien (iné ako vetrovky kategórie 21) | 15 | Dámske alebo dievčenské tkané zvrchníky, pršiplášte a iné kabáty, plášte a peleríny; saká a blejzre z vlny, bavlny alebo z chemických textilných vlákien (iné ako vetrovky kategórie 21) | 16 | Pánske alebo chlapčenské obleky a komplety iné ako pletené alebo háčkované, z vlny, bavlny alebo z chemických vlákien, okrem lyžiarskych kombinéz; pánske alebo chlapčenské teplákové súpravy s podšívkou, s vonkajšou vrstvou z jedinej rovnakej látky, z bavlny alebo z chemických vlákien | 17 | Pánske alebo chlapčenské saká alebo blejzre, iné ako pletené alebo háčkované, z vlny, bavlny alebo z chemických vlákien | 18 | Pánske alebo chlapčenské tielka, slipy, spodky, nočné košele, pyžamá, kúpacie plášte, župany a podobné výrobky, iné ako pletené alebo háčkované Dámske alebo dievčenské tielka, kombiné, spodničky, nohavičky, nočné košele, pyžamá, negližé, kúpacie plášte, župany a podobné výrobky, iné ako pletené alebo háčkované | 21 | Vetrovky s kapucňou, vetrovky, nepremokavé vetrovky s kapucňou, bundy do pása a podobné výrobky, iné ako pletené alebo háčkované, z vlny, bavlny alebo z chemických vlákien; teplákové bundy s podšívkou, iné ako kategórie 16 alebo 29, z bavlny alebo z chemických vlákien | 24 | Pánske alebo chlapčenské nočné košele, pyžamá, kúpacie plášte, župany a podobné výrobky, pletené alebo háčkované Dámske alebo dievčenské nočné košele, pyžamá, negližé, kúpacie plášte, župany a podobné výrobky, pletené alebo háčkované | 26 | Dámske alebo dievčenské šaty z vlny, bavlny alebo z chemických vlákien | 27 | Dámske alebo dievčenské sukne, vrátane delených sukní | 28 | Nohavice, nohavice s náprsenkou a plecnicami, lýtkové nohavice a krátke nohavice (iné ako plavky), pletené alebo háčkované, z vlny, bavlny alebo z chemických vlákien | 29 | Dámske alebo dievčenské kostýmy a komplety, iné ako pletené alebo háčkované, z vlny, bavlny alebo z chemických vlákien, okrem lyžiarskych kombinéz; dámske alebo dievčenské teplákové súpravy s podšívkou, s vonkajšou vrstvou z rovnakej látky, z bavlny alebo z chemických vlákien | 31 | Podprsenky tkané, pletené alebo háčkované | 68 | Dojčenské odevy a odevné doplnky, okrem dojčenských rukavíc, palčiakov a bezprstových rukavíc kategórií 10 a 87, a dojčenské pančuchy, ponožky a podkolienky, iné ako pletené alebo háčkované, kategórie 88 | 73 | Teplákové súpravy z pletených alebo háčkovaných textílií, z vlny, bavlny alebo z chemických textilných vlákien | 78 | Odevy, iné ako pletené alebo háčkované, okrem odevov kategórií 6, 7, 8, 14, 15, 16, 17, 18, 21, 26, 27, 29, 68, 72, 76 a 77 | 83 | Zvrchníky, saká, blejzre a iné odevy, vrátane lyžiarskych kombinéz, pletené alebo háčkované, okrem odevov kategórií 4, 5, 7, 13, 24, 26, 27, 28, 68, 69, 72, 73, 74 a 75 | SKUPINA III A 33 | Tkaniny z priadze zo syntetického vlákna vyrobené z pásikov alebo podobných tvarov z polyetylénu alebo polypropylénu, v šírke menšej ako 3 m; Vrecká a tašky druhu používaného na balenie tovarov, iné ako pletené alebo háčkované, získané z pásikov alebo podobných tvarov | 34 | Tkaniny z priadze zo syntetického vlákna, vyrobené z pásikov alebo podobných výrobkov z polyetylénu alebo polypropylénu, v šírke 3 m alebo väčšej | 35 | Tkaniny z umelých nekonečných vlákien, iné ako na výrobu pneumatík kategórie 114 | 36 | Tkaniny z umelých nekonečných vlákien, iné ako na výrobu pneumatík kategórie 114 | 37 | Tkaniny z umelých strižných vlákien | 38 A | Pletená alebo háčkovaná syntetická záclonovina vrátane sieťovej záclonoviny | 38 B | Sieťové záclony, iné ako pletené alebo háčkované | 40 | Tkané záclony (vrátane závesov, interiérových roliet, závesových a posteľných drapérií a iných bytových textílií), iné ako pletené alebo háčkované, z vlny, bavlny alebo z chemických vlákien | 42 | Priadza z nekonečných chemických vlákien, neupravená na predaj v malom Priadza z umelých vlákien; priadza z umelého hodvábu neupravená na predaj v malom, iná ako jednoduchá priadza z viskózového hodvábu nekrútená alebo krútená s počtom zákrutov nepresahujúcim 250 zákrutov na meter a jednoduchá netvarovaná priadza z acetátu celulózy | 43 | Priadza z chemického vlákna, priadza z umelého strižového vlákna, bavlnená priadza, upravená na predaj v malom | 47 | Priadza z mykanej ovčej alebo jahňacej vlny (vlnená priadza) alebo z mykaných jemných chlpov zvierat, neupravená na predaj v malom | 48 | Priadza z česanej ovčej alebo jahňacej vlny (česaná priadza) alebo z česaných jemných chlpov zvierat, neupravená na predaj v malom | 49 | Priadza z ovčej alebo jahňacej vlny alebo z česaných jemných chlpov zvierat, upravená na predaj v malom | 50 | Tkaniny z ovčej alebo jahňacej vlny alebo z jemných chlpov zvierat | 51 | Bavlna, mykaná alebo česaná | 53 | Bavlnená gáza | 54 | Umelé strižné vlákna, vrátane odpadu, mykané, česané alebo inak spracované na spriadanie | 55 | Syntetické strižné vlákna, vrátane odpadu, mykané, česané alebo inak spracované na spriadanie | 56 | Priadza zo syntetických strižných vlákien (vrátane odpadu), upravená na predaj v malom | 59 | Koberce a iné textilné podlahové krytiny, iné ako koberce kategórie 58 | 60 | Ručne tkané tapisérie typu gobelín, flanderský gobelín, Aubusson, Beauvais a podobné typy a ihlou vyšívané tapisérie (napr. stehom drobných bodiek nazývaným "petit point" a krížovým stehom) ručne vyrobené vo vyšívacích rámoch | 62 | Ženilková priadza (vrátane povločkovanej ženilkovej priadze), hodvábom opradená priadza (iná ako metalizovaná priadza a opradené konské vlásie) Tyly a iné sieťové textílie, okrem tkaných, pletených alebo háčkovaných, ručne alebo strojom vyrobená čipka, v metráži, pásoch alebo v motívoch Štítky, odznaky a podobné výrobky z textilných materiálov, iné ako vyšívané, v metráži, pásoch alebo strihané do tvaru alebo veľkosti, tkané prámiky a ozdobné lemovky v metráži; strapce, brmbolce a podobné výrobky Výšivky, v metráži, pásoch alebo motívoch | 63 | Pletené alebo háčkované textílie zo syntetických vlákien obsahujúce 5 % hmotnosti alebo viac elastomérnych priadzí a pletené alebo háčkované textílie obsahujúce 5 % alebo viac percent hmotnosti gumových nití Rašlová čipka a textílie s dlhým vlasom zo syntetických vlákien | 66 | Cestovné koberčeky a prikrývky, iné ako pletené alebo háčkované, z vlny, bavlny alebo z chemických vlákien | SKUPINA III B 10 | Rukavice, palčiaky a bezprstové rukavice, pletené alebo háčkované | 90 | Motúzy, šnúry, povrazy a laná zo syntetických vlákien, tiež splietané | 93 | Vrecká a tašky druhov používaných na balenie tovarov z tkaniny, iné ako vyrobené z polyetylénových alebo polypropylénových pásov | 95 | Plsť a výrobky z nej, tiež impregnované alebo poťahované, iné ako podlahové krytiny | 97 | Siete a sieťoviny z motúzov, šnúr alebo povrazov a dohotovené rybárske siete z priadze, motúzov, šnúr alebo povrazov | 98 | Ostatné výrobky vyrobené z nití, motúzov, šnúr, povrazov alebo lán, iné ako textílie, výrobky vyrobené z takýchto textílií a výrobky kategórie 97 | 101 | Motúzy, šnúry, povrazy a laná, tiež splietané, iné ako zo syntetických vlákien | 109 | Nepremokavé plachty, lodné plachty, ochranné a tieniace plachty | 112 | Ostatné dohotovené textílie, tkané, okrem textílií kategórií 113 a 114 | 113 | Handry na dlážku, handry na umývanie riadu a prachovky, iné ako pletené alebo háčkované | 114 | Tkaniny a výrobky na technické použitie | SKUPINA IV 115 | Priadza z ľanu alebo z ramie | 117 | Tkaniny z ľanu alebo ramie | 118 | Obrusy, toaletné a kuchynské prestieradlá z ľanu alebo ramie, iné ako pletené alebo háčkované | 120 | Záclony (vrátane závesov), interiérové rolety, závesové a posteľné drapérie a iné bytové textílie, iné ako pletené alebo háčkované, z ľanu alebo ramie | 121 | Motúzy, šnúry, povrazy a laná, tiež splietané, z ľanu alebo ramie | 122 | Vrecká a tašky druhov používaných na balenie tovarov, z ľanu, iné ako pletené alebo háčkované | 123 | Vlasové tkaniny a ženilkové tkaniny z ľanu alebo ramie, iné ako stuhy Plédy, šály, šatky, šály, mantily, závoje a podobné výrobky z ľanu alebo ramie, iné ako pletené alebo háčkované | SKUPINA V 125 A | Priadza zo syntetických vlákien (nekonečná) neupravená na predaj v malom, iná ako priadza kategórie 41 | 125 B | Monofily, pásy (umelá slama a pod.) a napodobenina struny zo syntetických materiálov | 127 A | Priadza z umelých vlákien (nekonečná) neupravená na predaj v malom, iná ako priadza kategórie 42 | 127 B | Monofily, pásy (umelá slama a pod.) a napodobenina struny z umelých textilných materiálov | 128 | Hrubé chlpy zvierat, mykané alebo česané | 129 | Priadza z hrubých chlpov zvierat alebo z konského vlásia | 130 A | Hodvábna priadza iná ako priadza spriadaná z hodvábneho odpadu | 130 B | Hodvábna priadza iná ako kategórie 130 A; mesinský vlas | 131 | Priadza z iných rastlinných textilných vlákien | 132 | Papierová priadza | 133 | Priadza z pravého konope (cannabis sativa) | 135 | Tkaniny z hrubých chlpov zvierat alebo z konského vlásia | 136 | Tkaniny z hodvábu alebo z hodvábneho odpadu | 137 | Vlasové tkaniny a ženilkové tkaniny a tkané stuhy z hodvábu alebo z hodvábneho odpadu | 138 | Tkaniny z papierovej priadze a iných textilných vlákien iné ako z ramie | 139 | Tkaniny z kovových nití alebo z metalizovanej priadze | 140 | Pletené alebo háčkované textílie z textilného materiálu iného ako vlna alebo jemné chlpy zvierat, bavlna alebo chemické vlákna | 141 | Cestovné koberčeky a prikrývky z textilných materiálov iných ako vlna alebo jemné chlpy zvierat, bavlna alebo chemické vlákna | 142 | Koberce a iné textilné podlahové krytiny zo sisalu alebo iných textilných vlákien z rodu agave alebo z manilského konope | 144 | Plsť z hrubých chlpov zvierat | 145 | Motúzy, šnúry, povrazy a laná tiež splietané, z abakového vlákna (manilské konopa) alebo z pravého konope | 146 A | Viazacie alebo baliace motúzy pre poľnohospodárske stroje, zo sisalu alebo iných vlákien rodu agave | 146 B | Motúzy, šnúry, povrazy a laná zo sisalu alebo iných textilných vlákien rodu agave, iné ako výrobky kategórie 146 A | 146 C | Motúzy, šnúry, povrazy a laná, tiež splietané alebo oplietané, z juty a iných textilných lykových vlákien položky 5303 | 147 | Hodvábny odpad (vrátane kokónov nespôsobilých na zmotávanie), priadzový odpad a trhaný materiál, iný ako nemykaný alebo nečesaný | 151 A | Podlahové krytiny z kokosových vlákien | 151 B | Koberce a iné textilné podlahové krytiny, z juty alebo z iných textilných lykových vlákien, iné ako všívané alebo povločkované | 152 | Vpichovaná plsť z juty alebo iných textilných lykových vlákien, neimpregnovaná ani nepovlečená, iná ako podlahová krytina | 154 | Kokóny priadky morušovej vhodné na zmotávanie Surový hodváb (netrhaný) Hodvábny odpad (vrátane kokónov nevhodných na zmotávanie), priadzový odpad a trhaný materiál, nemykaný ani nečesaný Vlna nemykaná ani nečesaná Jemné alebo hrubé chlpy zvierat, nemykané ani nečesané Odpad z vlny alebo z jemných alebo hrubých chlpov zvierat, vrátane priadzového odpadu, okrem trhaného materiálu Trhaný materiál z vlny alebo jemných alebo hrubých chlpov zvierat Ľan, surový alebo spracovaný, ale nespriadaný; ľanový kúdeľ a odpad (vrátane priadzového odpadu, ale okrem trhaného materiálu) Ramiové a iné rastlinné textilné vlákna, surové alebo spracované, ale nespriadané; kúdeľ, výčesky a odpad, iné ako kokosové a abakové vlákna položky 5304 Bavlna, nemykaná ani nečesaná Bavlnený odpad (vrátane priadzového odpadu a trhaného materiálu) Pravé konope (cannabis sativa), surové alebo spracované, ale nespriadané; kúdeľ a odpad z pravého konope (vrátane priadzového odpadu a trhaného materiálu) Abaka (manilské konope alebo Musa textilis Nee), surové alebo spracované, ale nespriadané; kúdeľ a odpad z abaky (vrátane priadzového odpadu a trhaného materiálu) Juta alebo iné textilné lykové vlákna (okrem ľanu, pravého konope a ramie), surové alebo spracované, ale nespriadané; kúdeľ a odpad z juty alebo iných textilných lykových vlákien (vrátane priadzového odpadu a trhaného materiálu) Iné rastlinné textilné vlákna, surové alebo spracované, ale nespriadané; kúdeľ a odpad z takýchto vlákien (vrátane priadzového odpadu a trhaného materiálu) | 156 | Dámske a dievčenské blúzky a pulóvre, pletené alebo háčkované z hodvábu alebo hodvábneho odpadu | 157 | Pletené alebo háčkované odevy, iné ako výrobky kategórií 1 až 123 a kategórie 156 | 159 | Šaty, blúzky a košeľové blúzky, iné ako pletené alebo háčkované, z hodvábu alebo hodvábneho odpadu Plédy, šatky, šály, mantily, závoje a podobné výrobky, iné ako pletené alebo háčkované, z hodvábu alebo hodvábneho odpadu Kravaty, motýliky a viazanky z hodvábu alebo hodvábneho odpadu | 160 | Vreckovky z hodvábu alebo hodvábneho odpadu | 161 | Odevy iné ako pletené alebo háčkované, iné ako odevy kategórií 1 až 123 a kategórie 159 | OSTATNÉ 163 | Gáza a výrobky z gázy balené na predaj v malom | nezatriedené | KN 59050050 HS ex640520 HS 660110 HS 870821 HS ex940490 | " -------------------------------------------------- PRÍLOHA III " PRÍLOHA II Zoznam textilných a odevných výrobkov zaradených do všeobecných pravidiel GATT 1994 Kategória | Opis | 19 | Vreckovky, iné ako pletené alebo háčkované | 41 | Priadza zo syntetického vlákna (nekonečná), neupravená na predaj v malom, iná ako netvarovaná jednoduchá priadza, nekrútená alebo krútená s počtom zákrutov nepresahujúcim 50 zákrutov na meter | 46 | Mykaná alebo česaná ovčia alebo jahňacia vlna alebo iná jemná zvieracia srsť | 58 | Koberce, predložky a koberčeky, ručne viazané, tiež dohotovené | 61 | Úzke tkaniny a stuhy (bolduk) s osnovou bez útka, spojené lepením, iné ako štítky a podobné výrobky kategórie 62 Elastické látky a lemovky (iné ako pletené alebo háčkované) vyrobené z textilných materiálov spojené gumovou niťou | 65 | Pletené alebo háčkované látky z vlny, bavlny alebo z chemických vlákien, iné ako výrobky kategórií 38 A a 63 | 67 | Pletené alebo háčkované odevné doplnky iné ako dojčenské; pletená alebo háčkovaná bielizeň každého druhu pre domácnosť; záclony (vrátane závesov) a interiérové rolety, závesové alebo posteľné drapérie a iné pletené alebo háčkované bytové textílie; pletené alebo háčkované prikrývky a plédy, iné ako pletené a háčkované výrobky tvoriace časti odevov alebo odevných doplnkov | 69 | Dámske a dievčenské kombiné a spodničky, pletené alebo háčkované | 70 | Pančuchové nohavice a pančuchy zo syntetických vlákien, merajúce pre jednotlivú priadzu menej ako 67 decitexov (6,7 texov) Dámske dlhé pletené punčochy z chemických vlákien | 72 | Plavky z vlny, bavlny alebo chemických vlákien | 74 | Dámske alebo dievčenské kostýmy a komplety z vlny, bavlny alebo z chemických vlákien, okrem lyžiarskych kombinéz | 75 | Pánske alebo chlapčenské pletené alebo háčkované obleky a komplety, z vlny, bavlny alebo z chemických vlákien, okrem lyžiarskych kombinéz | 76 | Pánske alebo chlapčenské priemyselné alebo pracovné odevy, iné ako pletené alebo háčkované; Dámske alebo dievčenské zástery, pracovné plášte a iné priemyselné alebo pracovné odevy, iné ako pletené alebo háčkované | 77 | Lyžiarske kombinézy, iné ako pletené alebo háčkované | 84 | Šály, šatky, plédy, mantily, závoje a podobné výrobky z vlny, bavlny alebo chemických vlákien, iné ako pletené alebo háčkované | 85 | Kravaty, motýliky a viazanky iné ako pletené alebo háčkované, z vlny, bavlny alebo z chemických vlákien | 86 | Korzety, šnurovačky, podväzkové pásy, traky, podväzky a podobné výrobky a ich časti, tiež pletené alebo háčkované | 87 | Rukavice, palčiaky a bezprstové rukavice, iné ako pletené alebo háčkované | 88 | Pančuchy, ponožky a podkolienky, iné ako pletené alebo háčkované; ostatné odevné doplnky, iné ako dojčenské, iné ako pletené alebo háčkované | 91 | Stany | 94 | Vata z textilných materiálov a výrobky z nej; textilné vlákna nepresahujúce dĺžku 5 mm (vločka), textilný prach a nopky | 96 | Netkané látky a výrobky z takýchto látok, tiež impregnované, vrstvené, povlečené alebo laminované | 99 | Textilné tkaniny potiahnuté gumou alebo škrobovými látkami, druhov používaných na vonkajšie obaly kníh a na podobné účely; kopírovacie priesvitné plátno; pripravené maliarske plátno; hrubé stužené plátno a podobné stužené textilné tkaniny druhov používaných ako klobučnícke podložky Linoleum, tiež prirezané do tvaru; podlahové krytiny zložené z vrstvy alebo povlaku na textilnom podklade, tiež prirezané do tvaru Pogumované textílie, iné ako pletené alebo háčkované, okrem druhov používaných na pneumatiky Textílie iným spôsobom impregnované alebo povlečené; maľované plátno na divadelnú scénu, textílie na vytvorenie pozadia v štúdiách, iné ako kategórie 100 | 100 | Textílie impregnované, vrstvené, povlečené alebo laminované prípravkami z derivátov celulózy alebo iných umelohmotných materiálov | 110 | Tkané nafukovacie matrace | 111 | Kempingový tovar, tkaný, iný ako nafukovacie matrace a stany | 124 | Syntetické strižové vlákna | 126 | Umelé strižové vlákna | 134 | Metalizovaná priadza | 148 A | Priadza z juty alebo iných textilných lykových vlákien položky 5303 | 148 B | Priadza z kokosového vlákna | 149 | Tkaniny z juty alebo iných textilných lykových vlákien so šírkou presahujúcou 150 cm | 150 | Tkaniny z juty alebo iných textilných lykových vlákien so šírkou nepresahujúcou 150 cm Vrecká a tašky používané na balenie tovarov, z juty alebo iných textilných lykových vlákien, iné ako použité | 153 | Použité vrecká a tašky používané na balenie tovarov, z juty alebo iných textilných lykových vlákien položky 5303 | nezatriedené | HS ex392112 HS ex392113 HS ex392190 HS ex420212 HS ex420222 HS ex420232 HS ex420292 HS 560410 HS 630900 HS ex640610 HS ex640699 HS 650100 HS 650200 HS 650300 HS 650400 HS 650590 HS 660191 HS 660199 HS ex701910 HS ex701920 HS 880400 HS 911390 HS 950291 HS ex961210 | " --------------------------------------------------